11. ΝΟΜΟΘΕΤ. ΔΙΑΤΑΓΜΑ υπ' αριθ. 977 της 30 Σεπτ./2 Οκτ. 1971 (ΦΕΚ Α' 188) Περί αναγνωρίσεως των άνευ αδείας τελεσθέντων γάμων Στρατιωτικών. Άρθρ.1.-Γάμοι Στρατιωτικών και των τριών Κλάδων των Ενόπλων Δυνάμεων, τελεσθέντες άνευ αδείας του Υπουργού Εθνικής Αμύνης μέχρι και της δημοσιεύσεως του παρόντος, αναγνωρίζονται κατόπιν αιτήσεως των ενδιαφερομένων, υποβαλλομένης εις το Αρχηγείον του οικείου Κλάδου εντός έτους από της δημοσιεύσεως του παρόντος. "2.Η διάταξις της παρ. 3 του άρθρ. 38 του Ν.Δ. 4105/1960, καθ' ην η άνευ αδείας τέλεσις γάμου των μονίμων και εθελοντών οπλιτών και Ανθυπασπιστών, συνεπιφέρει, άνευ άλλης διατυπώσεως, την δι' αποφάσεως του Υπουργού Εθνικής Αμύνης οριστικήν απόλυσιν τούτων, δεν έχει εφαρμογήν, επί τελεσθέντων μέχρι της δημοσιεύσεως του παρόντος γάμων, εφ' όσον δεν επηκολούθησε τοιαύτη οριστική απόλυσις αυτών". Η παρ. 2 προσετέθη δια του Ν.Δ. 73/1973 (κατωτ. αριθ. 14) από της ισχύος του Ν.Δ. 977/ 1971. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 